Þverholt 11 Abel Szalontai er ljósmyndari og forseti miðlunardeildarinnar í MOME listaháskólanum ( Moholy-Nagy University of Art and Design ) í Búdapest . Abel mun halda fyrirlestur um rannsóknir sínar þriðjudaginn 14. janúar klukkan 12:15 í Listaháskóla Íslands , Þverholti 11 . Abel Szalontai útskrifaðist árið 1998 úr grafískri hönnun ( e. visual communication ) frá MOME . Hann hóf feril sinn í sem sjálfstætt starfandi ljósmyndari fyrir ýmis tímarit . Árið 2003 hóf hann störf við MOME , fyrst sem umsjónarmaður ljósmyndavers og síðar sem kennari við Ljósmyndadeild skólans . Þá gerðist hann deildarforseti Miðlunardeildar ( e. Media Institute ) árið 2014 . Abel lauk doktorsnámi árið 2013 en doktorsrannsókn hans fjallaði um skörun vitsmunalegra rýma sem einkennast af sjónrænum endurtekningum . Eftir útskrift breytti hann um stefnu í ljósmyndun sinni og fór að einblína á hafnir og staði þar sem komur og brottfarir eiga sér stað samtímis . Á þeim stöðum getur kerfið sem notað er til að hafa yfirsýn auðveldlega verið túlkað í landfræðilegu , efnahagslegu og menningarlegu samhengi í tengslum við þau fyrirbæri sem Abel myndar . Abel vinnur mikið með huglæga og efnislega möguleika þessara staða og miðar að því að skapa reglu í katóísku umhverfi hindrana og hinna raunverulegu tálma , ásamt því að raungera víðáttu sjóndeildarhringsins . Fyrirlesturinn er hluti af Ljósmyndahátíð Íslands , hann verður á ensku og eruð þið öll velkomin . Eftir fyrirlesturinn opnar sýning á ljósmyndabókum á bókasafni Listaháskóla Íslands : Bókasafn Listaháskóla Íslands stillir upp ljósmyndabókum safnsins í tilefni Ljósmyndahátíðar Íslands 2020 . Sýningin opnar klukkan 13:00 þriðjudaginn 14. janúar í framhaldi af fyrirlestri Abel Szalontai og verður heitt á könnunni fyrir gesti . Bækurnar verða til sýnis til 16. janúar . Bókasafn Listaháskóla Íslands er öllum opið , hlökkum til að sjá ykkur á bókasafni Listaháskóla Íslands , 6. hæð , Þverholti 11 eftir fyrirlesturinn